Publication: Magyar Közlöny
Issue: MK-2003-121 (Year: 2003, Number: 121)
Era: 1990-2004
Section: a 166/2003. (X. 21.) Korm. rendelethez
Paragraph Index: 33

5. Az ismeretek ellenõrzési rendszere A Rendelet 1. számú mellékletének 5. pontjában foglaltakat figyelembe véve: 5.1. Kötelezõ szigorlati tárgyak: — kémia, — általános és egészségügyi informatika, — mikrobiológia, — népegészségügyi medicina, — általános és részletes epidemiológia. 5.2. A szakdolgozat elkészítésének és eredményes megvédésének kreditértéke: 12 kreditpont. 5.3. A záróvizsgára bocsátás feltételei A záróvizsgára bocsátás feltétele a Rendelet 1. számú mellékletének 5. pontjában foglaltak figyelembevételével C típusú középfokú államilag elismert vagy azzal egyenértékû nyelvvizsga az Európai Gazdasági Térség valamelyik hivatalos nyelvébõl vagy a magyarországi nemzeti és etnikai kisebbségek valamelyik nyelvébõl. 5.4. A záróvizsga részei: — írásbeli vizsga a népegészségügy kiemelt tantárgyaiból: általános és részletes epidemiológia, egészségfejlesztés, a közigazgatási és jogi ismeretek, a környezetegészségtan, valamint népegészségügyi medicina; — szóbeli vizsga: az általános és részletes epidemiológia, a népegészségügyi medicina, az egészségfejlesztés tárgykörökbõl. 5.5. A záróvizsga eredményének kiszámítása A záróvizsga eredménye az írásbeli és komplex szóbeli vizsgára adott érdemjegyek és a szakdolgozatra és védésére adott érdemjegy számtani átlaga.

Source: https://magyarkozlony.hu/hivatalos-lapok/aac3729f786904ea3600dd275ea0d70a9da36b8f/dokumentumok/48599ead775a6f3fba031befd6f28f6dc42854a0/letoltes